Urso

Ursos es mamales de la familia Ursidae. Los es clasida como caniformas – carnivores canin – e sua relatas la plu prosima es la penipedios (focas, morsas, etc). Sola oto spesies vivente de ursos esiste: los es vasta distribuida, e los abita locas multe diversa tra America Norde e Sude, Asia, e Europa. La cualias comun de ursos moderna inclui un corpo grande, gamas spesa, un beco longa, un pelo rua, un coda corta, e pedes plantigrada con sinco garas retirable. Ses spesies es omnivores, con un dieta de multe varias de plantas, insetos, pexes, e otra animales. La urso blanca es un carnivor; la panda grande come cuasi sola bambu. Ursos es jeneral solitar, con eseta de individuas corteante e madres con enfantes. Los es jeneral diurna, ma pote es ativa en la note o a lus prima o final, spesial cuando prosima a umanas. Ursos ave un capasia eselente de ole e, an si los es pesosa e pasea torpe, los pote core rapida e trepa e nada. En autono, alga spesies de ursos come cuantias grande de frutas fermentada, cual afeta sua condui. Ursos usa refujas como cavas e cavetas como nidos, en cual la plu de spesies abita tra la inverno per un periodo longa de dormi nomida la inverni. Tasonomia Familia Urside (spesies esistente) Ailuropodine Ailuropoda Ailuropoda melanoleuca - panda grande Tremarctine Tremarcto Tremarcto ornosa - urso ornosa o urso andean Ursine Helarcto Helarcto malaian - urso malaian Melurso Melurso ursino - urso indian Urso (jenera) Urso american - urso negra o urso american Urso arctos - urso brun Urso maritimos - urso blanca o urso polal Urso tibetan - urso negra asian o urso tibetan